sukhrobnurali/uzbek-legal-corpus huggingface dataset:
2002 YILNING 1 APRELIDAN BOShLAB ISh HAQI, PENSIYALAR, STIPENDIYALAR VA IJTIMOIY NAFAQALAR MIQDORINI OShIRISh TOʻGʻRISIDA
(decree, 2002-07-01)

Respublika aholisining daromadlarini yanada oshirish va fuqarolarning ijtimoiy muhofazasini kuchaytirish maqsadida: 1. 2002-yilning 1-aprelidan boshlab budjet muassasalari va tashkilotlari xodimlarining ish haqi, barcha turdagi pensiyalar va ijtimoiy nafaqalar, oliy oʻquv yurtlari talabalarining, oʻrta maxsus va hunar-texnika bilim yurtlari oʻquvchilarining stipendiyalari oʻrta hisobda 1,15 baravar oshirilsin. 2. 2002-yilning 1-aprelidan boshlab Oʻzbekiston Respublikasi hududida: eng kam ish haqi — oyiga 3945 soʻm; yoshga doir pensiya — oyiga 7800 soʻm; yagona tarif setkasi boʻyicha boshlangʻich (nulinchi) razryad oyiga 3945 soʻm; bolalikdan nogironlarga beriladigan nafaqa oyiga 7800 soʻm; zarur ish stajiga ega boʻlmagan keksa yoshdagi hamda mehnatga layoqatsiz fuqarolarga beriladigan nafaqa — oyiga 4725 soʻm miqdorida belgilansin. 3. Belgilab qoʻyilsinki, ish haqiga qoʻshiladigan ustama va qoʻshimcha haqlarning barcha turlari, shuningdek pensiyalar, ikki yoshgacha boʻlgan bolalarni tarbiyalayotgan onalarga, bolalik oilalarga beriladigan nafaqalar hamda eng kam ish haqiga nisbatan belgilangan boshqa toʻlovlar 2002-yil 1-apreldan boshlab mazkur Farmonda belgilangan eng kam ish haqi miqdoridan kelib chiqqan holda amalga oshiriladi. 4. Oʻzbekiston Respublikasi Mehnat va aholini ijtimoiy muhofaza qilish vazirligi vazirliklar, idoralar, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari, budjetdan moliyalanadigan tashkilot va muassasalar bilan birgalikda mazkur Farmon qoidalaridan kelib chiqqan holda pensiyalar, nafaqalar, stipendiyalar hamda budjet muassasalari va tashkilotlari xodimlarining mansab maoshlari miqdorini oʻz vaqtida qayta hisoblab chiqishni taʼminlasinlar. 5. Budjet muassasalari va tashkilotlari xodimlarining ish haqi, pensiyalar, nafaqa va stipendiyalarning oshirilishi bilan bogʻliq xarajatlar respublika Davlat budjeti va budjetdan tashqari Pensiya jamgʻarmasi hisobidan amalga oshirilsin. Oʻzbekiston Respublikasi Moliya vazirligi Mehnat va aholini ijtimoiy muhofaza qilish vazirligi bilan birgalikda 2002-yilgi Davlat budjeti va budjetdan tashqari Pensiya jamgʻarmasining xarajatlariga tegishli tuzatishlar kiritsin. 6. Xoʻjalik hisobidagi korxona va tashkilotlar mehnatga haq toʻlash bazaviy fondining belgilangan miqdorlaridan kelib chiqqan holda ishlab chiqarish samaradorligini oshirish hamda mehnat sarfini kamaytirish hisobidan 2002-yil 1-apreldan boshlab ish haqi miqdorini mazkur Farmonda belgilangan eng kam ish haqi miqdoriga muvofiq oshirsinlar. 7. Oʻzbekiston Respublikasi Prezidentining 2001-yil 29-iyundagi PF-2893-son Farmoni (8-bandi istisno qilingan holda) oʻz kuchini yoʻqotgan deb hisoblansin.
HUKUMATLARARO BITIMLARNI TASDIQLASH TOʻGʻRISIDA
(resolution, 2002-03-24)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Quyidagilar: 2002-yil 18-fevralda Toshkent shahrida imzolangan Oʻzbekiston Respublikasi Hukumati bilan Litva Respublikasi Hukumati oʻrtasida investitsiyalarni ragʻbatlantirish va himoya qilish toʻgʻrisidagi Bitim; Oʻzbekiston Respublikasi Hukumati bilan Litva Respublikasi Hukumati oʻrtasida ikkiyoqlama soliq solinishiga yoʻl qoʻymaslik hamda daromad va kapital soliqlarini toʻlashdan boʻyin tovlashning oldini olish toʻgʻrisida 2002-yil 18-fevralda Toshkent shahrida imzolangan Konvensiya; 2002-yil 18-fevralda Toshkent shahrida imzolangan Oʻzbekiston Respublikasi Hukumati bilan Litva Respublikasi Hukumati oʻrtasida jinoyatchilikka qarshi kurashda hamkorlik qilish toʻgʻrisidagi Bitim; 2002-yil 19-fevralda Toshkent shahrida imzolangan Oʻzbekiston Respublikasi Hukumati bilan Litva Respublikasi Hukumati oʻrtasida savdo-iqtisodiy hamkorlik toʻgʻrisidagi Bitimga oʻzgartish va qoʻshimchalar kiritish haqidagi 1-son Bayonnoma. 2. Oʻzbekiston Respublikasi Bosh vazirining oʻrinbosari R.S. Azimov va tashqi ishlar vaziri A.X. Komilov Oʻzbekiston Respublikasining ushbu hujjatlarda nazarda tutilgan majburiyatlari oʻz vaqtida bajarilishi ustidan nazoratni taʼminlasin.
DAM OLISh KUNINI 2002 YIL 24 MART YaKShANBA KUNIDAN 22-MART JUMA KUNIGA KOʻChIRISh TOʻGʻRISIDA
(resolution, 2021-02-22)

Navroʻz bayramini nishonlash munosabati bilan hamda mehnatkashlarning dam olishi uchun qulay shart-sharoitlar yaratish va ish vaqtidan oqilona foydalanish maqsadida Vazirlar Mahkamasi qaror qiladi: Dam olish kuni 2002-yil 24-mart yakshanbadan 22-mart jumaga koʻchirilsin.
QASHQADARYO VILOYATIDAGI QASHQADARYO DARYOSINING SUVNI MUHOFAZA QILISH ZONASINI VA QIRGʻOQBOʻYI POLOSASINI BELGILASH TOʻGʻRISIDA
(resolution, 2002-03-06)

Vazirlar Mahkamasining “1999—2005-yillarda Oʻzbekiston Respublikasining atrof muhitni muhofaza qilish ishlari dasturi toʻgʻrisida” 1999-yil 20-oktabrdagi 469-son qaroriga muvofiq va Qashqadaryo daryosining suv resurslarini muhofaza qilishni kuchaytirish maqsadida Vazirlar Mahkamasi qaror qiladi: 1. Qashqadaryo viloyati hududidagi Qashqadaryo daryosining suvni muhofaza qilish zonasi va qirgʻoqboʻyi polosasining umumiy maydoni 1-ilovaga muvofiq tumanlar boʻyicha tegishli ravishda 13106,9 gektar va 1567,6 gektar hajmida tasdiqlansin. 2. Qashqadaryo viloyati hokimligi: qirgʻoqlarni mustahkamlash, oʻrmon melioratsiyasi va daryo suvi ifloslanishiga qarshi kurashish boʻyicha boshqa suvni muhofaza qilish tadbirlarini amalga oshirish maqsadida Qashqadaryo daryosi qirgʻoqlari boʻyidagi 1567,6 gektar yerni belgilangan tartibda 2-ilovaga muvofiq yer egalari hamda yerdan foydalanuvchilardan olsin va Oʻzbekiston Respublikasi Qishloq va suv xoʻjaligi vazirligining suv xoʻjaligi tashkilotlariga foydalanish uchun bersin; Yer resurslari davlat qoʻmitasi bilan birgalikda, belgilangan tartibda Oʻzbekiston Respublikasi Qishloq va suv xoʻjaligi vazirligining suv xoʻjaligi tashkilotlariga yerlar ajratsin va ularga yerlardan doimiy foydalanish huquqini beruvchi davlat dalolatnomalari bersin; Oʻzbekiston Respublikasi Qishloq va suv xoʻjaligi vazirligi bilan birgalikda, Davlat tabiatni muhofaza qilish qoʻmitasi bilan kelishgan holda 2003-yilgacha suvni muhofaza qilish zonasidan ekologiya jihatidan potensial xavfli obyektlarni, qirgʻoqboʻyi polosasidan esa, istisnosiz, barcha obyektlarni chiqarish chora-tadbirlarini ishlab chiqsin va amalga oshirsin; Oʻzbekiston Respublikasi Qishloq va suv xoʻjaligi vazirligi, Yer resurslari davlat qoʻmitasi bilan birgalikda suvni muhofaza qilish zonasidagi yerlarni daraxtzorlar barpo etish uchun ajratish imkoniyatini koʻrib chiqsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari T. Xoltoyev zimmasiga yuklansin.
ZULFIYA NOMIDAGI DAVLAT MUKOFOTI BILAN TAQDIRLASh TOʻGʻRISIDA
(resolution, 2021-02-22)

Respublikamizda barkamol xotin-qizlar avlodini voyaga yetkazish, isteʼdodli yoshlarning milliy istiqlol gʻoyalari va madaniy-maʼnaviy qadriyatlarni hayotga tatbiq etishdagi ibratli faoliyatini ragʻbatlantirish maqsadida hamda Oʻzbekiston Respublikasi Prezidentining “Zulfiya nomidagi Davlat mukofotini taʼsis etish boʻyicha takliflarni qoʻllab-quvvatlash toʻgʻrisida” 1999-yil 10-iyundagi Farmoniga muvofiq Vazirlar Mahkamasi qaror qiladi: 1. Respublika xotin-qizlar qoʻmitasi huzuridagi Zulfiya nomidagi Davlat mukofoti komissiyasining takliflariga binoan, aʼlo xulqi, zukkoligi, izlanuvchan va tashabbuskorligi, oʻqishdagi muvaffaqiyatlari bilan noyob isteʼdodini namoyon etayotgan hamda adabiyot, madaniyat, sanʼat, fan va taʼlim sohalaridagi alohida yutuqlari uchun Qoraqalpogʻiston Respublikasi, Toshkent shahri va viloyatlarning iqtidorli qizlari Zulfiya nomidagi Davlat mukofoti bilan taqdirlansin (taqdirlanganlar roʻyxati ilova qilinadi). 2. Zulfiya nomidagi Davlat mukofoti bilan taqdirlanganlarga 8 Mart xotin-qizlar kuni munosabati bilan oʻtkaziladigan tantanada sovrindorlik yorliqlari va nishonlari topshirilsin. 3. Oʻzbekiston Respublikasi Moliya vazirligi Zulfiya nomidagi Davlat mukofoti sovrindorlarining har biriga eng kam oylik ish haqining 50 baravari miqdorida pul mukofoti berilishini taʼminlasin. 4. “Oʻzteleradio” kompaniyasi (A.Koʻchimov) hamda Oʻzbekiston Milliy axborot agentligi (M.Hazratqulov)ga Zulfiya nomidagi Davlat mukofoti sohibalarining ibratli faoliyati, ularning noyob isteʼdodi va erishgan yutuqlarini keng yoritish tavsiya etilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari D.Gʻulomova zimmasiga yuklansin.
VAQTINCHALIK MEHNATGA LAYOQATSIZLIK BOʻYICHA NAFAQALAR TOʻLASH CHEGARASINI TAKOMILLASHTIRISH TOʻGʻRISIDA
(resolution, 2022-02-08)

Oliy Majlisning 2001-yil 6-dekabrdagi 306-II-son qarori bilan maʼqullangan Aholining ijtimoiy himoyaga muhtoj qatlamlarini aniq yoʻnaltirilgan tarzda qoʻllab-quvvatlashning 2002-2003-yillarga moʻljallangan dasturiga muvofiq va Oʻzbekiston Respublikasi Mehnat kodeksining 285-moddasiga binoan Vazirlar Mahkamasi qaror qiladi: 1. Belgilab qoʻyilsinki, 2002-yil 1-martdan boshlab vaqtinchalik mehnatga layoqatsizlik boʻyicha nafaqalar: Ikkinchi jahon urushi qatnashchilaridan boʻlgan xodimlarga, baynalmilalchi jangchilarga va ularga tenglashtirilgan shaxslarga, qaramogʻida 16 yoshga (oʻquvchilar uchun — 18 yosh) toʻlmagan uch nafar va undan koʻp farzandi boʻlgan xodimlarga, Chernobil AESdagi avariya oqibatlarini tugatishda qatnashgan xodimlarga, Chernobil AESdagi avariya natijasida radioaktiv ifloslanish zonasidan evakuatsiya qilingan va koʻchirilgan qon hosil qiluvchi organlar kasalliklari (oʻtkir leykoz), qalqonsimon bez (adenoma, rak) va xavfli oʻsmalar bilan bogʻliq kasalliklarga chalingan xodimlarga, yadro poligonlarida va boshqa radiatsiya-yadro obyektlarida harbiy xizmatni oʻtagan pensiya yoshidagi nogironligi boʻlgan xodimlarga, shuningdek xodim ishda shikastlanish va kasb kasalliklari oqibatida vaqtinchalik mehnat qobiliyatini yoʻqotganda — oylik ish haqining toʻliq miqdorida; ijtimoiy ahamiyatga ega kasalliklar boʻyicha hisobda turuvchi xodimlarga, ular tomonidan davlat ijtimoiy sugʻurtasiga badallar toʻlab kelinishi muddatiga (umumiy ish stajiga) qarab — oylik ish haqining 60 foizidan 100 foizigacha miqdorda; qolgan hollarda, ular tomonidan davlat ijtimoiy sugʻurtasiga badallar toʻlab kelinishi muddatiga (umumiy ish stajiga) qarab — oylik ish haqining 60 foizidan 80 foizigacha miqdorda toʻlanadi. 2. Oʻzbekiston Respublikasi Mehnat va aholini ijtimoiy muhofaza qilish vazirligi boshqa manfaatdor vazirliklar va idoralar bilan birgalikda oʻz normativ hujjatlarini mazkur qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
HUKUMATLARARO BITIMLARNI TASDIQLASH TOʻGʻRISIDA
(resolution, 2002-02-20)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 2001-yil 4-mayda Moskva shahrida imzolangan Oʻzbekiston Respublikasi Hukumati bilan Rossiya Federatsiyasi Hukumati oʻrtasida savdoda bilvosita soliqlarni undirish tamoyillari toʻgʻrisida toʻgʻrisidagi Bitim; 2001-yil 11-sentabrda Toshkent shahrida imzolangan Oʻzbekiston Respublikasi bilan Portugaliya Respublikasi oʻrtasida Ikkiyoqlama soliq solishni oldini olish va daromad soliqlarini toʻlashdan bosh tortishni bartaraf qilish toʻgʻrisidagi Konvensiya; 2001-yil 11-sentabrda Toshkent shahrida imzolangan Oʻzbekiston Respublikasi bilan Portugaliya Respublikasi oʻrtasida investitsiyalarni oʻzaro ragʻbantrilish va himoya qilish toʻgʻrisidagi Bitim; 2001-yil 18-oktabrda Gollandiya shahrida imzolangan Oʻzbekiston Respublikasi Hukumati bilan Niderlandiya Qirolligi Hukumati oʻrtasida daromad va foyda soliqlariga nisbatan ikki yoqlama soliqqa tortishni bartaraf qilish, soliqlarni toʻlashdan qochish va bosh tortishni oldini olish toʻgʻrisidagi Konvensiya; 2001-yil 2-noyabrda Toshkent shahrida imzolangan Oʻzbekiston Respublikasi Hukumati bilan Avstriya Respublikasi Federal hukumati oʻrtasida xavfsizlik va jinoyatchilikka qarshi kurashda hamkorlik qilish toʻgʻrisidagi Bitim. 2. Oʻzbekiston Respublikasi Bosh vazirining oʻrinbosari R.S. Azimov va Tashqi ishlar vaziri A.X. Kamilov Oʻzbekiston Respublikasining mazkur hujjatlarda nazarda tutilgan majburiyatlarni oʻz vaqtida bajarilishi ustidan nazoratni taʼminlasin.
OʻZBEKISTON RESPUBLIKASI PREZIDENTINING “TOVARLAR (IShLAR, XIZMATLAR) EKSPORTINI RAGʻBATLANTIRISh BOʻYIChA QOʻShIMChA ChORA-TADBIRLAR TOʻGʻRISIDA” 1997-YIL 10 OKTYABRDAGI PF-1871-SON FARMONIGA OʻZGARTIRIShLAR KIRITISh HAQIDA
(decree, 2018-02-20)

“Maxsus yuklar va harbiy tarkiblarning tranziti toʻgʻrisida” Oʻzbekiston Respublikasining Qonuniga muvofiq Oʻzbekiston Respublikasi Prezidentining “Tovarlar (ishlar, xizmatlar) eksportini ragʻbatlantirish boʻyicha qoʻshimcha chora-tadbirlar toʻgʻrisida” 1997-yil 10-oktabrdagi PF-1871-son Farmoni 6-bandining beshinchi xatboshi va mazkur Farmonning 6-ilovasi oʻz kuchini yoʻqotgan deb hisoblansin.
QURBON HAYITNI NIShONLASh TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Diniy bayram Qurbon hayitni dam olish kuni deb eʼlon qilish haqida” 1991-yil 20-iyundagi 221-sonli Farmoni ijrosi yuzasidan Vazirlar Mahkamasi qaror qiladi: 1. 2002-yilda Qurbon hayitining birinchi kuni 22-fevralga toʻgʻri kelishi haqida Oʻzbekiston musulmonlari idorasi murojaatini eʼtiborga olib, 2002-yil 22-fevral kuni dam olish kuni deb belgilansin va mamlakatimizda bayram sifatida keng nishonlansin. 2. Mutasaddi idora va jamoat tashkilotlari Qurbon hayiti bayrami joylarda munosib tarzda oʻtishi uchun tegishli tadbirlarni amalga oshirsinlar.
QORAQALPOGʻISTON RESPUBLIKASINING DON VA ShOLINI QAYTA IShLASh KORXONALARINI VAQTINChA TOʻXTATIB QOʻYISh TOʻGʻRISIDA
(resolution, 2021-02-22)

Qoraqalpogʻiston Respublikasida vujudga kelgan ekologik vaziyat va suv tanqisligini eʼtiborga olib hamda “Oʻzdonmahsulot” davlat-aksiyadorlik korporatsiyasi don va sholini qabul qilish va qayta ishlash korxonalarining zararsiz ishlashini taʼminlash maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi va “Oʻzdonmahsulot” davlat-aksiyadorlik korporatsiyasining Oʻzbekiston Respublikasi Moliya vazirligi hamda Makroiqtisodiyot va statistika vazirligi bilan kelishilgan “Xoʻjayli-guruch”, “Qoraboyli-guruch”, “Qonlikoʻl guruch zavodi”, “Beruniy-don” va “Qoraoʻzak-don” aksiyadorlik jamiyatlarining asosiy fondlarini 2001-yil 1-oktabrdan 2002-yil 31-dekabrgacha boʻlgan davrda vaqtincha toʻxtatib qoʻyish toʻgʻrisidagi taklifiga rozilik berilsin. 2. “Oʻzdonmahsulot” davlat-aksiyadorlik korporatsiyasi (Najmiddinov) korxonalarning vaqtinchalik toʻxtatib qoʻyilgan barcha asosiy fondlarining but saqlanishi va foydalanishga shay turishini taʼminlasin. 3. Oʻzbekiston Respublikasi Mehnat va aholini ijtimoiy muhofaza qilish vazirligi (Obidov) “Oʻzdonmahsulot” davlat-aksiyadorlik korporatsiyasi (Najmiddinov) bilan birgalikda boʻshab qolayotgan xodimlarning qonun hujjatlarida belgilangan tartibda ishga joylashtirilishi va ijtimoiy muhofaza qilinishini taʼminlasin. 4. Oʻzbekiston Respublikasi Moliya vazirligi (Nurmurodov) va Davlat soliq qoʻmitasi (Xoʻjayev) asosiy ishlab chiqarish fondlarini vaqtincha toʻxtatib qoʻyish davrida koʻrsatib oʻtilgan korxonalarga qonun hujjatlariga muvofiq soliq imtiyozlari bersin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari T.X. Xoltoyev zimmasiga yuklansin.
OʻZBEKISTON RESPUBLIKASI OLIY SUDINING FAOLIYATINI TAKOMILLAShTIRISh TOʻGʻRISIDA
(decree, 2017-09-18)

Oʻzbekiston Respublikasi umumiy yurisdiksiya sudlarining tuzilmasini yanada takomillashtirish va Oliy sud sudyalarining shtatlar sonini maqbullashtirish maqsadida, Oʻzbekiston Respublikasi “Sudlar toʻgʻrisida”gi Qonunining 78-moddasiga asosan: 1. Oʻzbekiston Respublikasi Oliy sudi sudyalarining shtatlar sonini qisqartirish boʻyicha taklif maʼqullansin va Oliy sudning tuzilishi va shtatlar birligining soni 1 va 2-ilovalarga muvofiq tasdiqlansin. 2. Oʻzbekiston Respublikasi Oliy sudi sudyalarining qisqartiriladigan 12 ta shtat birligi 3-ilovaga muvofiq fuqarolik ishlari boʻyicha tumanlararo sudlariga yoʻnaltirilsin. 3. Oʻzbekiston Respublikasi Moliya vazirligi, Oliy sudi, Adliya vazirligi huzuridagi Sud qarorlarini ijro etish, sudlar faoliyatini moddiy-texnika jihatidan va moliyaviy taʼminlash departamenti, Qoraqalpogʻiston Respublikasi fuqarolik ishlari boʻyicha Oliy sudi, fuqarolik ishlari boʻyicha tegishli viloyatlar va Toshkent shahar sudlarining xarajatlar smetasi va shtat jadvallariga tegishli oʻzgartirishlar kiritilsin. 4. Oʻzbekiston Respublikasi Prezidentining 2000-yil 14-avgustdagi PF-2682-sonli “Oʻzbekiston Respublikasining sud tizimini takomillashtirish toʻgʻrisida”gi Farmonining 2, 3 va 5-ilovalari oʻz kuchini yoʻqotgan deb hisoblansin. 5. Mazkur Farmonning ijrosini nazorat qilish Oʻzbekiston Respublikasi Prezidentining Davlat maslahatchisi T. Xudaybergenov zimmasiga yuklatilsin.
“OʻZOZIQOVQATTAʼMINOT” IXTISOSLAShTIRILGAN DAVLAT-AKSIYADORLIK KOMPANIYASINI QAYTA TAShKIL ETISh TOʻGʻRISIDA
(resolution, 2006-05-29)

Aholini ijtimoiy muhim oziq-ovqat tovarlari bilan taʼminlash tizimini yanada takomillashtirish va oqilona tashkil etish maqsadida Vazirlar Mahkamasi qaror qiladi: 1. “Oʻzbeksavdo” aksiyadorlik kompaniyasi muassislarining “Oʻzoziqovqattaʼminot” ixtisoslashtirilgan davlat-aksiyadorlik kompaniyasini kompaniya aksiyadorlari umumiy yigʻilishining qaroriga muvofiq “Oʻzbeksavdo” aksiyadorlik kompaniyasiga qoʻshib yuborish toʻgʻrisidagi taklifi qabul qilinsin. 2. Oʻzbekiston Respublikasi Davlat mulki qoʻmitasi Oʻzbekiston Respublikasi Moliya vazirligi, “Oʻzoziqovqattaʼminot” davlat-aksiyadorlik kompaniyasi va “Oʻzbeksavdo” aksiyadorlik kompaniyasi bilan birgalikda ikki oy muddatda “Oʻzoziqovqattaʼminot” davlat-aksiyadorlik kompaniyasini uning tarkibiga kiruvchi korxonalar bilan birga “Oʻzbeksavdo” aksiyadorlik kompaniyasiga qoʻshib yuborishni belgilangan tartibda amalga oshirsin. 3. “Oʻzbeksavdo” aksiyadorlik kompaniyasiga: qayta tashkil etilayotgan “Oʻzoziqovqattaʼminot” ixtisoslashtirilgan davlat-aksiyadorlik kompaniyasiga oldin Oʻzbekiston Respublikasi Vazirlar Mahkamasining “Ijtimoiy muhim oziq-ovqat tovarlarini import qilish va sotishni tartibga solish chora-tadbirlari toʻgʻrisida” 2000-yil 14-avgustdagi 317-son qaroriga muvofiq yuklangan funksiyalarni bajarish; hukumatlararo bitimlar va xorijiy kreditlar boʻyicha ijtimoiy muhim oziq-ovqat tovarlarini import qilish hamda keyinchalik ularni Qoraqalpogʻiston Respublikasi Vazirlar Kengashi, viloyatlar, shaharlar va tumanlar hokimliklari bilan kelishilgan joylashtirishga muvofiq ravishda mulkchilikning barcha shakllaridagi chakana savdo tashkilotlari orqali aholiga, shuningdek maxsus isteʼmolchilar va davlat taʼminoti muassasalariga belgilangan tartibda sotish; qishloq xoʻjaligi korxonalari va aholidan goʻsht tayyorlash hamda uni keyinchalik “Oʻzdavzaxira” bosh boshqarmasiga, maxsus isteʼmolchilarga, ijtimoiy soha muassasalari, chakana savdo korxonalariga yetkazib berish uchun sovutgichlarda saqlash funksiyalarini bajarish yuklansin. “Oʻzbeksavdo” aksiyadorlik kompaniyasiga Oʻzbekiston Respublikasi Prezidentining “Savdo sohasida monopoliyadan chiqarishni chuqurlashtirish toʻgʻrisida” 1997-yil 19-dekabrdagi PF-1897-son Farmoni bilan yuklangan funksiyalar saqlab qolinsin. 4. “Oʻzbeksavdo” aksiyadorlik kompaniyasiga yangidan yuklangan funksiyalarni bajarishi uchun boshqaruv apparati xodimlarining sonini 12 shtat birligiga, shu jumladan bitta rais oʻrinbosariga koʻpaytirishga ruxsat berilsin. 5. Quyidagilar: Vazirlar Mahkamasining “Ijtimoiy muhim oziq-ovqat tovarlarini import qilish va sotishni tartibga solish chora-tadbirlari toʻgʻrisida” 2000-yil 14-avgustdagi 317-son qarori; Vazirlar Mahkamasining “Oʻzbekiston” davlat tennis klubini tashkil etish toʻgʻrisida” 2000-yil 29-dekabrdagi 512-son qarorining 3-bandi oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari M.Z.Usmonov va Oʻ.Q. Ismoilov zimmasiga yuklansin.
TOPShIRILGAN QIShLOQ XOʻJALIK MAHSULOTLARI UChUN “DAVLAT EHTIYOJLARI UChUN XARID QILINADIGAN QIShLOQ XOʻJALIK MAHSULOTLARINING HISOB-KITOB JAMGʻARMASI” MABLAGʻLARI HISOBIDAN YAKUNIY HISOB-KITOB TOʻLOVLARINI AMALGA OShIRISh TARTIBIGA OʻZGARTIRIShLAR KIRITISh TOʻGʻRISIDA
(resolution, 2018-08-29)

Oʻzbekiston Respublikasi Vazirlar Mahkamasining 2001-yil 12-iyundagi 252-sonli “Respublika paxta tozalash sanoatini boshqarish tizimini takomillashtirish toʻgʻrisida”gi qarorining 9-bandiga muvofiq qaror qilamiz: 1. Topshirilgan qishloq xoʻjalik mahsulotlari uchun “Davlat ehtiyojlari uchun xarid qilinadigan qishloq xoʻjalik mahsulotlarining hisob-kitob Jamgʻarmasi” mablagʻlari hisobidan yakuniy hisob-kitob toʻlovlarini amalga oshirish tartibiga (roʻyxat raqami 657, 1999-yil 1-mart), ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan paytdan eʼtiboran oʻn kun oʻtganidan soʻng kuchga kiradi.
AFGʻONISTON HUDUDIGA TIJORAT YUKLARINI TRANSPORTDA TASHISHNI TASHKIL ETISH CHORA-TADBIRLARI TOʻGʻRISIDA
(resolution, 2022-04-09)

Oʻzbekiston Respublikasining avtomobil va temir yoʻl tarmogʻidan foydalangan holda Termiz—Hayraton koʻprigi orqali Afgʻonistonga tijorat yuklari yetkazib berish koʻlamini kengaytirish maqsadida Vazirlar Mahkamasi qaror qiladi: 1. 2002-yil 1-fevraldan boshlab Afgʻonistonga Termiz stansiyasidan Hayraton stansiyasigacha olib oʻtiladigan tijorat yuklari uchun quyidagi imtiyozli stavkalar joriy etilsin: bitta vagon oʻtkazib berilganligi uchun — 180 AQSH dollari bitta qirq tonnali konteyner oʻtkazib berilganligi uchun — 180 AQSH dollari bitta yigirma tonnali konteyner oʻtkazib berilganligi uchun — 90 AQSH dollari bitta yuk avtomobili oʻtishi uchun — 50 AQSH dollari 3. Belgilansinki, 2002-yil 1-fevraldan boshlab xorijiy davlatlarning Afgʻonistonga maqsadli borayotgan TIF TNning 8704 va 8705 guruhiga kiruvchi yuk avtotransport vositalariga, shu jumladan qiyin yoʻllarda yuradigan avtomobillariga nisbatan Oʻzbekiston Respublikasi hududiga kirganlik va tranzit uchun yigʻimlarning amaldagi stavkalari 50 foizga pasaytiriladi. Belgilab qoʻyilsinki, avtotransport vositasi haydovchisiga Oʻzbekiston Respublikasi bojxona organlari tomonidan beriladigan belgilangan namunadagi yoʻnalish varaqasi imtiyozli stavkani qoʻllash uchun asos boʻlib hisoblanadi. Yoʻnalish varaqasida boʻlish muddatlari va Oʻzbekiston Respublikasi bojxona hududidan Afgʻoniston hududiga borishning Termiz—Hayraton oʻtish yoʻli oxirgi punkt hisoblangan harakat yoʻnalishi koʻrsatiladi. 4. Quyidagilar: Afgʻonistonga borayotgan avtotransport vositalaridan Oʻzbekiston Respublikasi hududiga kirish va tranzit uchun toʻlov milliy valyuta “soʻm”da naqd pulsiz shaklda yoki tijorat banklari tomonidan bevosita bojxona postlarida naqd pul shaklida undirilishi, mablagʻlar Oʻzbekiston Respublikasi Markaziy bankining toʻlov kunidagi kursi boʻyicha Oʻzbekiston Respublikasi Vazirlar Mahkamasi huzuridagi Respublika yoʻl jamgʻarmasi hisobraqamiga belgilangan tartibda oʻtkazilishi. Afgʻonistonga boradigan yuklarni temir yoʻl transporti orqali Oʻzbekiston Respublikasi hududi boʻyicha tashiganlik uchun toʻlov amaldagi tariflarga muvofiq belgilangan tartibda “Oʻzbekiston temir yoʻllari” davlat-aksiyadorlik kompaniyasi tomonidan undirilishi; tijorat yuklarini Afgʻonistonga tashishga doir transport-ekspeditorlik faoliyati ham mamlakatimizning, ham xorijning ixtisoslashtirilgan kompaniyalari tomonidan amalga oshirilishi maʼlumot uchun qabul qilinsin. 6. “Oʻzbekiston Respublikasining Davlat chegarasida oʻtkazish punktlari orqali Termiz—Hayraton koʻprigida transport vositalari va shaxslar harakatining chegara va bojxona nazoratini amalga oshirish tartibi”ning amal qilishi tijorat yuklariga ham joriy etilsin. 7. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.